Sendiherra Bandaríkjanna í Peking var kallaður á fund í utanríkisráðuneyti Kína í dag vegna þess að Donald Trump , forseti Bandaríkjanna , skrifaði undir frumvarp til laga þar sem Bandaríkin styðja við mótmælendur í Hong Kong . Var sendiherrann , Terry Branstad , hvattur til þess af aðstoðarutanríkisráðherra Kína , Le Yucheng , að koma í veg fyrir að lögin komi í framkvæmd svo hægt verði hægt að koma í veg fyrir alvarlegar afleiðingar á samkomulagi ríkjanna tveggja . Trump skrifaði undir lögin á sama tíma og samningaviðræður ríkjanna eru stál í stál í viðskiptastríði þeirra . Í yfirlýsingu frá kínverska utanríkisráðuneytinu eru Bandaríkin hvött til þess að leiðrétta mistökin og breyta um stefnu . Að hætta afskiptum af málefnum Hong Kong og innanlandsmálum í Kína til að koma í veg fyrir frekari skaða í samskiptum ríkjanna tveggja og sameiginlega sýn um samstarf á mikilvægum sviðum . Um er að ræða lög sem endurskoðuð eru árlega en þau kveða á um stöðu mannréttinda og lýðræðis í Hong Kong , að kannað sé hvort ástæða sé til þess að endurskoða sérstöðu Hong Kong þegar kemur að viðskiptum við Bandaríkin . Að sjálfstjórnarákvæði Hong Kong séu virt þegar kemur að mannréttindum og lýðræðis . [ Á ensku : The Human Rights and Democracy Act mandates an annual review , to check if Hong Kong has enough autonomy to justify its special status with the US ] . Trump segist hafa skrifað undir lögin vegna virðingar við forseta Kína , Xi Jinping og íbúa Hong Kong . Hann skrifaði einnig undir lög sem leggja bann við sölu á táragasi , gúmmíkúlum og öðrum búnaði sem óeirðalögreglan í Hong Kong hefur beitt á mótmælendur .